Igen i år byder det Hem?lige Teater på en rejse tilbage i tiden til det gamle Aalborg.

Dette år bliver publikum præsenteret for hekseprocesserne i 1600-tallets Aalborg. Fortælleren er præsten David Jensen Klyne, der fortæller om hans personlige engagement i processerne som hovedvidne mod heksene. Turen byder også på et møde med fiskeren Peder Poulsen, der til sin egen gru er sikker på, at han har oplevet en flok kvinder i fuld gang med at udøve trolddom. Der ud over er der de opstemte borgere, sladrende kvinder, den desperate købmand Hermann Egenau, hvis kone dømmes for trolddom, og mange flere.